# M60 Patton

L'M60 Patton és un tanc d'origen estatunidenc de l'any 1960. Encara en actiu avui a molts exèrcits arreu del món, va ser un dels principals vehicles blindats de l'Exèrcit dels Estats Units d'Amèrica i va restar-hi actiu fins a l'any 1997. Amb una producció de 15.000 tancs, alguns actius a més de 20 estats, és un dels tancs més exportats de la història. L'M60 Patton va ser ideat per a l'exèrcit americà l'any 1957 per a substituir l'M48 Patton.
L'M60 va ser el principal tanc de l'exèrcit americà durant la Guerra Freda, creat amb l'únic objectiu de sobrepassar el T-62 soviètic, ja que l'M48 tenia un canó de 90 mm enfront del de 115 mm del T-62. Així naixeria el nou tanc M60 Patton, que deu al seu nom al comandant del tercer exèrcit americà durant la Segona Guerra Mundial, George S. Patton. Malauradament en aquests últims anys els M60 Patton han quedat antiquats des de la Guerra del Golf, on aquests es van quedar enrere davant els M1 Abrams i molts van ser abandonats per a poder seguir les forces cuirassades en el curs de l'operació. L'exèrcit espanyol també els ha substituït pels Leopard 2E.
La seva producció va començar el 1959 amb el nom de M68, però en entrar a l'exèrcit fou batejat amb el nom d'M60 Patton. El 1963 va sorgir l'M60A1 que portaria una torre més gran i una estabilitat i blindatge millorats. L'M60 és l'últim de la sèrie de tancs Patton que consta de quatre models: l'M46 Patton, l'M47 Patton, l'M48 Patton i l'M60 Patton.
L'M60 Patton portà un motor ADVS-1790-2C (igual que l'M48) dièsel de 750CV, i pot assolir una velocitat de 48 km/h amb una autonomia aproximada de 480 km. El tanc transporta 4 tripulants i pesa unes 52,617 tones. Té una altura de 3,27m, una amplada de 3,63m i una longitud de 9,43m.

## Sistemes de defensa

El seu blindatge és de 155,6mm i té dues maneres de crear cortines de fum per a protegir-se de míssils guiats per làser. Una és llançant combustible pels tubs d'escapament i l'altra és per mitjà de 12 llançagranades de fum, sis a cada banda de la torreta.

## Armament

A part del canó de 105mm porta una metralladora coaxial M240 de 7,62mm i pot portar una de 12,7mm a la torreta. El tanc transporta uns 63 projectils per al canó principal i 7000 cartutxos per a les metralladores.
El M60 Patton té una direcció de tir Raytheon que inclou un telèmetre làser AW/WG-2 i una computadora de tir M21. El M21 és capaç de percebre el tipus de munició escollit i juntament amb el telèmetre la distància del blanc, el vent i el seguiment del canó. El tirador només ha de donar la temperatura i la pressió de l'aire.
Existeixen altres versions com la de tanc neteja-mines fabricat per Israel Military Industries. Pot assolir una velocitat de 6,5 km/h mentre neteja mines i té un blindatge reforçat. El manteniment d'aquest tanc va ser molt costós durant la Guerra del Golf i molts d'enginyers el van abandonar per utilitzar l'M1 Abrams neteja-mines.
Una altra versió és la de pont mecanitzat creat per General Dynamics que utilitza el xassís del M60 com a vehicle llança-ponts.
Porta un pont d'alumini que pesa unes 13,380 tones. Pot tardar entre 10 i 60 minuts(El temps exacte depèn del terreny on s'utilitzi)per a deixar el pont o recuperar-lo. Porta un motor Continental AVDS-1790-2A que pot assolir una velocitat de 48,28 km/h i li atorga una autonomia de 500 km aproximadament. El Pes total del tanc és de 55,205 tones.
Existeix també una versió com a vehicle d'enginyers fabricat per Detroit Tank Arsenal, anomenat M728. La principal característica és que disposa d'una pala carregadora per poder moure elements al camp de batalla. Té un motor Contienetal ADVS dièsel i pot assolir una velocitat màxima de 50 km/h amb una autonomia de 450 km/h. En comptes del canó de 105 mm, està armat amb un de 165 mm i una metralladora coaxial de 7,62mm. I igual que l'M6O pot portar una metralladora de 12,7mm a la torreta.

## Referències

* 1 2 «M60 (Patton) Main Battle Tank (1960)» (en anglès). MilitaryFactory, 25-02-2012. [Consulta: 10 octubre 2013].
* 1 2 «M60A3 Main Battle Tank, United States of America» (en anglès). army-technology. [Consulta: 10 octubre 2013].
* Vídeo en anglès: M60 Patton Main Battle Tank